text: 600.000 har set heltemodige skraldemænd og nuttede børn
  19 februar 2016 kl. 12.08
  Viralt hit: Video af børn, der betragter skraldemænd, er set over 600.000 på Facebook.
  Syv børn fra Tjæreborg Dagpleje kigger på to skraldemænd, der tømmer fire skraldespande op i renovationsvognen.
  Den cocktail har kæmpesucces på dagplejens Facebookside, hvor videoen er set knap 600.000 gange og delt knap 3000 gange.
  I TV SYD forklarer specialist i digital kommunikation, Benjamin Rud Elberth, hvorfor det er blevet et viralt hit.
  - Det er noget, vi kan spejle os i og genkender fra vores eget liv. Et viralt hit skal enten forbløffe eller forarge eller være ekstremt nuttet. Dette er en stærk heltefortælling om hverdagens helte, skraldemændene, der arbejder foran de nuttede børn, siger han til TV SYD.
  Med langt over en halv mio. visninger og flere tusinde delinger er videoen gået viralt.
  - En stor dansk virksomhed ville være rigtigt rigtigt glade for de tal, mener han.
  Se videoen her:
  
  